CELEX: 62011TN0454
Language: hu
Date: 2011-08-11 00:00:00
Title: T-454/11. sz. ügy: 2011. augusztus 11-én benyújtott kereset — Luna International kontra OHIM — Asteris (Al bustan)

29.10.2011   
            
            
               HU
            
            
               Az Európai Unió Hivatalos Lapja
            
            
               C 319/22
            
         2011. augusztus 11-én benyújtott kereset — Luna International kontra OHIM — Asteris (Al bustan)
   (T-454/11. sz. ügy)
   2011/C 319/48
   A keresetlevél nyelve: angol
   
      Felek
   
   
      Felperes: Luna International Ltd (London, Egyesült Királyság) (képviselő: S. Malynicz, Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Asteris Industrial and Commercial Company SA (Athén, Görögország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 1358/2008-2. sz. ügyben 2011. május 20-án hozott határozatát;
            
         
               —
            
            
               az alperest és az eljárásban részt vevő másik felet kötelezze saját költségeik és a felperes költségeinek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a 29., 30., 31. és 32. osztályba tartozó árukra vonatkozó „Al bustan” ábrás védjegy — 3540846. sz. közösségi védjegy.
   
      A közösségi védjegy jogosultja: a felperes.
   
      A közösségi védjegy törlését kérelmező fél: a fellebbezési tanács előtti eljárásban részt vevő másik fél.
   
      A törlés iránti kérelem indokolása: a törlési iránti kérelmet előterjesztő fél a 207/2009/EK tanácsi rendelet 51. cikke (1) bekezdése b) pontjának és 52. cikke (1) bekezdése a) pontjának megfelelően indokolta a kérelmét, és kérelmének alapjául a 29. osztályba tartozó árukra vonatkozó, 137497. sz. „AL BUSTAN” korábbi görög ábrás védjegyre hivatkozott
   
      A törlési osztály határozata: a törlési osztály a közösségi védjegyet a vitatott áruk egy része tekintetében törölte.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 53. cikke (1) bekezdésének, 57. cikke (2) bekezdésének és 57. cikke (3) bekezdésének megsértése, mivel a fellebbezési tanács tévesen állapította meg azt, hogy a korábbi nemzeti védjegy jogosultja igazolta, hogy a törlés iránti kérelem benyújtását megelőző öt év során megkezdte az árujegyzékben szereplő áruk tekintetében a korábbi védjegy tényleges használatát abban a tagállamban, amelyben azt lajstromozták, illetve hogy a használat hiányának megvoltak a megfelelő okai. Ezenfelül a fellebbezési tanács megengedhetetlen következtetéseket vont le egy enyhe (illetve semmilyen) bizonyító erővel nem rendelkező anyagból.